
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ύψουςτης πάγιας προκαταβολής στο 


Συμβούλιο Επικράτειας και στον Άρειο Πάγο. 1 

Υλοποίηση του προγράμματος βελτίωσης και παρα¬ 
γωγής και εμπορίας του μελιού έτους 2003. 2 

Κανονισμός λειτουργίας του Ταμείου Στήριξης Ελλή¬ 
νων Καλλιτεχνών Άσματος και Χορού. 3 

Έγκριση μεταστέγασης παρ/τος του Ωδείου «ΦΙΛΙΠ¬ 
ΠΟΣ ΝΑΚΑΣ». 4 

Τροποποίηση του Κανονισμού Εσωτερικής Υπηρεσίας 

του Πρωτοδικείου Κορίνθου. 5 

Τ ροποποίηση του Κανονισμού Εσωτερικής Υπηρεσίας 

του Πρωτοδικείου Μεσολογγίου. 6 

Τ ροποποίηση του Κανονισμού Εσωτερικής Υπηρεσίας 

του Πρωτοδικείου Μυτιλήνης. 7 

Ανάκληση των 285/16.3.2001 και 1788/18.7.2001 απο¬ 
φάσεων του Γεν. Γραμμ. Περιφέρειας Κεντρ. Μα¬ 
κεδονίας για απόκτηση της Ελληνικής ιθαγένειας. 8 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 14474/23.7.2002 απόφα¬ 
ση της Δ/σης Τ.Α. & Δ/σης Ν. Καβάλας. 9 

Διόρθωση σφάλματος στην 39/96 απόφαση του Νο¬ 
μαρχιακού Συμβουλίου Ευρυτανίας. 10 


ΑΠΟΦΑΣΕΙ Σ 

Αριθ. 2/49975 (1) 

Καθορισμός του ύψους της πάγιας προκαταβολής στο 
Συμβούλιο Επικράτειας και στον Άρειο Πάγο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη τις διατάξεις: 

1. 1.1 Του Ν. 2362/95 (ΦΕΚ247τ. Α/27.11.1995) «Περί 
Δημοσίου Λογιστικού και ελέγχου των δαπανών του κρά¬ 
τους» και ειδικότερα το άρθρο 46. 

1.2 Του Π.Δ. 36/2000 (ΦΕΚ 29 τ.Α/2000) «Οργανισμός 
Υπουργείου Δικαιοσύνης». 

1.3 Του Π.Δ. 194/2002 ( ΦΕΚ 178 τ.Α/2002) «Σύσταση 


πάγιας προκαταβολής στο Συμβούλιο Επικράτειας και 
στον Άρειο Πάγο». 

2 2.1 Της 1100383/1330/Α0006/31.10.2001 (ΦΕΚ 1485/ 
τ.Β’/31.10.2001) κοινή απόφαση του Πρωθυπουργού και 
του Υπουργού Οικονομικών «Καθορισμός αρμοδιοτήτων 
των Υφυπουργών Οικονομικών». 

2.2 Την 6040/11-9/2002 εισήγηση τηςΥ.Δ.Ε. στο Υπουρ¬ 
γείο Δικαιοσύνης. 

3. Την ανάγκη πληρωμής από την Πάγια Προκαταβολή 
δαπανών δημοσίων σχέσεων και φιλοξενίας ξένων απο¬ 
στολών, από τα δύο ανώτατα δικαστήρια της χώρας. 

4. Το γεγονός ότι το ύψος της πάγιας προκαταβολής 
δεν ξεπερνά τα 2,5 δωδεκατημόρια των πιστώσεων που 
είναι εγγεγραμμένοι στον προϋπολογισμό. 

5. Το. γεγονός ότι από τις διατάξεις της παρούσας, προ- 
καλείταιδαπάνη σε βάροςτωνπιστώσεωντου Κ.Α.Ε. 0845 
του Ειδ. Φορέα 17-110 του Προϋπολογισμού του Υπουρ¬ 
γείου Δικαιοσύνης, αποφασίζουμε: 

1. Καθορίζουμε το ύψος της πάγιας προκαταβολής που 
έχει συσταθεί στο Συμβούλιο της Επικράτειας και τον 
Άρειο Πάγο, στο συνολικό ποσό των 8.800 ευρώ και ειδι¬ 
κότερα : 

(α) στο Συμβούλιο της Επικράτειας, ποσό ευρώ 4.400 

(β) στον Άρειο Πάγο, ποσό ευρώ 4.400 

2. Εγκρίνουμε, από την πάγια προκαταβολή, την πλη¬ 
ρωμή κάθε είδους δαπανών δημοσίων σχέσεων, από το 
Συμβούλιο της Επικράτειας και τον Άρειο Πάγο, σε βάρος 
των πιστώσεων του Κ.Α.Ε. 0845, Ειδικού Φορέα 17-110, 
Προϋπολογισμού του Υπουργείου Δικαιοσύνης. 

3. Την έκδοση χρηματικών ενταλμάτων ποσού 4.400 Ευ¬ 
ρώ, έκαστο, στο όνομα των υπολόγων διαχειριστών των 
παγίων προκαταβολώντων Δικαστηρίων αυτών, σε βάρος 
των εκτός προϋπολογισμού λογαριασμών «Πάγια προκα¬ 
ταβολή στο Συμβούλιο της Επικράτειας» και «Πάγια προ¬ 
καταβολή στον Άρειο Πάγο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΦΛΩΡΙΔΗΣ ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 498 (2) 

Υλοποίηση του προγράμματος βελτίωσης και παραγω¬ 
γής και εμπορίας του μελιού έτους 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2 και 3 του Ν. 1338/83 «Εφαρ¬ 
μογή του Κοινοτικού Δικαίου» (Α' 34), όπως τροποποιή¬ 
θηκε με το άρθρο 6 του Ν. 1440/1984 (Α' 70) «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΙΙΒΑΤΟΜ» 
και το άρθρο 65 του Ν. 1892/1990 (ΑΊ01). 

β) Του άρθρου 26 του Ν. 992/1979 «Περί οργανώσεως 
των Διοικητικών Υπηρεσιών δια την εφαρμογή της Συνθή¬ 
κης Προσχωρήσεως της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (Α/280). 

γ) Του άρθρου 33 του Ν. 2538/1997 «περί τροποποίη¬ 
σης της κείμενης νομοθεσίας για τα γεωργικά και κτηνια¬ 
τρικά φάρμακα, ρύθμιση χρεών Συνεταιριστικών Οργα¬ 
νώσεων και άλλες διατάξεις» (Α' 242) σε συνδυασμό με το 
άρθρο 22 παρ. 3 του Ν. 992/1979 (Α'280). 

δ) Του Ν. 1558/1985 «Κυβέρνηση και Κυβερνητικά όρ¬ 
γανα» (Α' 137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α' 154), 
ρύθμιση του θεσμού των Επιμελητηρίων, τροποποίηση 
διατάξεωντου Ν. 1712/1987, για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
καιλοιπώνεπαγγελματιώνκαιάλλες διατάξεις (ΑΊ54) και 
τροποποιήθηκε από το άρθρο 1, παράγραφος 2α του Ν. 
2469 «Περιορισμός και βελτίωση της αποτελεσματικότη- 
τας των κρατικών δαπανών και άλλες διατάξεις» (Α' 38). 

ε) Του Ν. 2362/1995 (Α' 247) «περί Δημόσιου Λογιστι¬ 
κού». 

στ) Του Ν. 2637/1998 περί «Σύστασης Οργ. Πιστοποίη¬ 
σης Λογαριασμών, Οργανισμού Πληρωμών και ελέγχου 
Κοινοτ. Ενισχύσεων Προσανατολισμού και Εγγυήσεων... 
και άλλες διατάξεις» (Α' 200). 

ζ) Του Ν. 2732/1999 (Α' 154) περί «Διεπαγγελματικές 
Οργανώσεις και ρύθμιση θεμάτων αρμοδιότητας του Υπ. 
Γεωργίας». 

η) Του άρθρου 24του Ν. 2945 (Α'223/2001) «Εθνικό σύ¬ 
στημα προστασίας της αγροτικής δραστηριότητας και 
άλλες ρυθμίσεις θεμάτων αρμοδιότητας του Υπ. Γεωρ¬ 
γίας». 

θ) Του Π.Δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (Α' 57). 

ι) Του Καν. (Ε.Κ.) 1221/1997 του Συμβουλίου «περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (Ε 173) 
όπως τροποποιήθηκε με τον Καν (ΕΚ) 2070/98 του Συμ¬ 
βουλίου (Ε265). 

κ) Του Καν. (Ε.Κ.) 2300/1997 της Επιτροπής «περί λε¬ 
πτομερειών εφαρμογής του Καν. (Ε.Κ.) 1221/1997....» (Ε 
319) όπως τροποποιήθηκε με τον Καν. (Ε.Κ.) 758/98 «για 
τροποποίηση του Καν. (Ε.Κ) 2300/1997 ...», (Ε105), 
1472/98 (Ε/194), 2633/98 (Ε333) της Ε.Ε. και 1336/2001 
(Ε180). 


λ) Του Καν. (ΕΟΚ) 729/1997 και του Καν. 1258/99 «Περί 
χρηματοδοτήσεως της Κοινής Γεωργικής Πολιτικής»(Ε 
94). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2003, που υποβλήθηκε απάτη 
χώρα μας στην Ε.Ε. για έγκριση και την αριθ. Ε(2002) 2675 
τελικό /17.7.2002 απόφαση της Ευρωπαϊκής Επιτροπής, 
με την οποία εγκρίθηκε το παραπάνω Πρόγραμμα. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού ύψους 2.347.762 Ευρώ, που είναι εγγεγραμμένη 
στον Κ.Α.Ε. 5423 «Δαπάνες Ε.Γ.Τ.Π.Ε. - Εγγυήσεις» του 
Υπουργείου Γεωργίας. 

4. Το Π.Δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

5. Τον Καν. (ΕΚ) 1663/95 της Επιτροπής για τη θέσπιση 
λεπτομερειών εφαρμογής του κανονισμού (ΕΟΚ) 729/70 
του Συμβουλίου όσον αφορά στη διαδικασία για την εκ¬ 
καθάριση των λογαριασμών τουΕΓΤΠΕ. 

6). Την 1100383/1330/Α0006/31.10.2001 (Β' 1485) κοινή 
απόφαση του Πρωθυπουργού και του Υπουργού Οικονο¬ 
μίας και Οικονομικών, με την οποία ανατέθηκαν αρμοδιό¬ 
τητες στους Υφυπουργούς Οικονομικών, αποφασίζουμε: 

Εφαρμόζουμε το Πρόγραμμα βελτίωσης της παραγω¬ 
γής και εμπορίας του μελιού, όπως εγκρίθηκε με την αρ. 
Ε(2002) 2675 τελικό / 17.7.2002 απόφαση της Ευρωπαϊ¬ 
κής Επιτροπής ως εξής: 

ΕΝΕΡΓΕΙΑ I: ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 

Εγκρίνεται συνολική δαπάνη 3.081.438 Ευρώ για τις 
εξής Δράσεις: 

I. Α: Δίκτυο Κέντρων Μελισσοκομίας (Κ.Μ.) 

Επιχορηγείται το 100% των δαπανών λειτουργίας των 
Κ.Μ., τα οποία συγκεντρώνουν, καθοδηγούν και συμμετέ¬ 
χουν στην εκτέλεση δράσεων του Καν. 1221/97. 

Δικαιούχοι: 

- Συνεταιριστικοί Φορείς, 

-ΠΑΣΕΓΕΣ 

I. Β. Ηλεκτρονικό Δίκτυο Μελισσοκομίας - ΜΕΕΙπθΙ 

Επιχορηγείται το 100% των δαπανών για λειτουργικές 
δαπάνες του δικτύου ΜΕΕΙηβί. 

Δικαιούχος: Μ.Α.Ι,Χ. 

I. Γ: Εκπαιδεύσεις - Έντυπα 

Επιχορηγείται ή διατίθεται πίστωση του 100% των δα¬ 
πανών διοργάνωσης και πραγματοποίησης εκπαιδεύσε¬ 
ων (Στελεχών Κέντρων Μελισσοκομίας, Μελισσοκόμων) 
και έκδοσης εντύπων (εγκυκλίων, φυλλαδίων και λοιπών 
εντύπων μελισσοκομικού περιεχομένου). 

Δικαιούχος: ΟΓΕΕΚΑ-ΔΗΜΗΤΡΑ. 

I. Δ.: Εξοπλισμός Μελισσοκομικών Οργανώσεων 

Ενισχύεται μέχρι 100% της δαπάνης προμήθειας συ¬ 
σκευών, εργαλείων, οργάνων, βιβλίων κ.λπ., απαραιτή¬ 
των για την αντιμετώπιση μικρών πρακτικών προβλημά¬ 
των σε τοπικό επίπεδο. 

Επίσης ενισχύεται η αντικατάσταση των κυψελών των 
μελισσοκόμων μέχρι 100% της δαπάνης. 

Δικαιούχοι: 

- Μελισσοκομικές Οργανώσεις - μελισσοκόμοι. 

I. Ε.: Επιμορφωτικές εκδρομές - συναντήσεις. 

Ενισχύεται το 50% των δαπανών διοργάνωσης και 

πραγματοποίησης επιμορφωτικών εκδρομών - συναντή¬ 
σεων μελισσοκομικού ενδιαφέροντος. 

Δικαιούχοι: 

- Μελισσοκομικές Οργανώσεις 

Ι.Ζ. Τεχνική στήριξη του προγράμματος 

Διατίθεται πίστωση 88.041 Ευρώ για δαπάνες οδοιπορι¬ 
κών, εκτός έδρας αποζημιώσεων και δαπάνη τεχνικής 
βοήθειας υπαλλήλων των καθ’ ύλην αρμοδίων Δ/νσεων 
της Κεντρικής Υπηρεσίας, του ΟΠΕΚΕΠΕ και της ΠΑΣΕ- 
ΓΕΣ, που θα απασχοληθούν στην παρακολούθηση, εφαρ¬ 
μογή και σχετικούς ελέγχους του προγράμματος. 

ΕΝΕΡΓΕΙΑ II: ΚΑΤΑΠΟΛΕΜΗΣΗ ΤΗΣ ΒΑΡΡΟΑ 

Εγκρίνεται συνολική δαπάνη 1.027.146 Ευρώ για τις 
εξής δράσεις: 

II. Α: Καταπολέμηση της βαρρόα 

Επιδοτείται μέχρι 100% η δαπάνη αγοράς εγκεκριμέ¬ 
νων φαρμάκων αντιμετώπισης της βαρρόα. 

Δικαιούχοι: Μελισσοκόμοι. 

II. Β. Εναλλακτικές μορφές αντιμετώπισης της βαρρόα 

Επιχορηγείται το 100% των δαπανών σχετικών ερευνη¬ 
τικών προγραμμάτων. 

Δικαιούχοι: 

- Πανεπιστήμια. 

- Ερευνητικά Ιδρύματα και Εργαστήρια Υπ. Γεωργίας 
που εξειδικεύονται και ασχολούνται με θέματα Μελισσο¬ 
κομίας. 

- Λοιπά Δημόσια και Ιδιωτικά ερευνητικά ιδρύματα. 

ΕΝΕΡΓΕΙΑ III: ΕΞΟΡΘΟΛΟΓΙΣΜΟΣ ΤΩΝ ΜΕΤΑΚΙΝΗΣΕ¬ 
ΩΝ 

Εγκρίνεται συνολική δαπάνη 264.123 Ευρώ για τις εξής 
δράσεις: 

III Α: Μελέτη και καταγραφή μελισσοκομικής χλωρίδας 
κατά γεωγραφική περιοχή. 

Επιχορηγείται το 100% των δαπανών ερευνητικών προ¬ 
γραμμάτων καταγραφής και μελέτης της μελισσοκομικής 
παραγωγικής χλωρίδας, για την κατάρτιση ειδικού χάρτη. 

Δικαιούχοι: 

- Πανεπιστήμια, Ερευνητικά Ιδρύματα, Δημόσιοι και 
Ιδιωτικοί φορείς. 

III Β: Εμπλουτισμός μελισσοκομικής χλωρίδας. 

Επιχορηγείται μέχρι 100% της προμήθειας και φύτευ¬ 
σης μελισσοκομικών φυτών με σκοπό τον εμπλουτισμό 
της μελισσοκομικής χλωρίδας. 

Δικαιούχοι: 

- Μελισσοκομικές Οργανώσεις 

ΕΝΕΡΓΕΙΑ IV: ΑΝΑΛΥΣΕΙΣ ΤΟΥ ΜΕΛΙΟΥ 

Εγκρίνεται συνολική δαπάνη 205.429 Ευρώ για τις εξής 

δράσεις: 

IV Α: Στήριξη εργαστηρίων ανάλυσης μελιού. 

Ενισχύεταιτο 100% των δαπανών ανάλυσης μελιού, με 

σκοπό την ταυτοποίηση του και τη διερεύνηση υπολειμ¬ 
μάτων σ’ αυτό. 

Δικαιούχοι: 

- Εργαστήρια Μελισσοκομίας Πανεπιστημιακών Ιδρυ¬ 
μάτων (Γεωπονικών ή Κτηνιατρικών). 

- ΕΘΙΑΓΕ. 

- Κτηνιατρικές και Γεωπονικές Υπηρεσίες του Υπουρ¬ 
γείου Γεωργίας που εξειδικεύονται και ασχολούνται με 
αναλύσεις μελιού, καθώς και 

- Ιδιωτικοί ή και συνεταιριστικοί φορείς που κάνουν συ¬ 
γκέντρωση και τυποποίηση μελιού και διαθέτουν εργα¬ 
στήρια ανάλυσης μελιού. 

IV Β: Στήριξη λειτουργίας Εργαστηρίου. 

Επιχορηγείται μέχρι το 100% της δαπάνης απασχόλη¬ 
σης επιστημονικού προσωπικού για τη λειτουργία εργα¬ 
στηρίων Δευτεροβάθμιων Οργανώσεων Μελισ/κών 
Συν/σμών (Ενώσεις, Κοινοπραξίες). 


ΕΝΕΡΓΕΙΑ V: ΕΡΕΥΝΑ ΓΙΑ ΤΗΝ ΠΟΙΟΤΗΤΑ ΤΟΥ ΜΕΛΙΟΥ 

Εγκρίνεται συνολική δαπάνη 117.388 Ευρώ για επιχο¬ 
ρήγηση του 100% των δαπανών ερευνητικών προγραμ¬ 
μάτων που αφορούν: 

• Μελέτη των διαφόρων τύπων - κατηγοριών ελληνικού 
μελιού. 

• Μελέτη τύπων κυψελών 

• Έρευνα για την κρυστάλλωση του μελιού 

• Μελέτη των παραγόντων που επηρεάζουν τη μελιτο- 
έκκριση των κοκκοειδώντου πεύκου και του έλατου. 

Δικαιούχοι: 

- Πανεπιστήμια, Ερευνητικά Ιδρύματα, Δημόσιοι και 
Ιδιωτικοί φορείς, σε συνεργασία με Μελισσοκομικές Ορ¬ 
γανώσεις. 

ΓΕΝΙΚΑ 

1. Η εφαρμογή, παρακολούθηση, αξιολόγηση και ο έλεγ¬ 
χος της υλοποίησης του προγράμματος διενεργείται από τη 
Δ/νση Ζωικής Παραγωγής και ΑΠΑσε συνεργασία με τις αρ¬ 
μόδιες Υπηρεσίες του ΟΠΕΚΕΠΕ, της Γεν. Δ/νσης Κτηνια¬ 
τρικής, της Δ/νσης Πληροφορικής και των Δ/νσεων Αγροτι¬ 
κής Ανάπτυξης των Νομαρχιακών Αυτοδιοικήσεων. 

2. Οι εντασσόμενοι στο εν λόγω πρόγραμμα δικαιούχοι 
έχουν την υποχρέωση να τηρούν τους όρους και τις προϋ¬ 
ποθέσεις του προγράμματος για την εκτέλεση μιας ή περισ¬ 
σοτέρων δράσεων που θα αναλάβουν, Επίσης έχουν την 
υποχρέωση να αποδέχονται οποιοδήποτε έλεγχο και υπο¬ 
δείξεις από τα αρμόδια εθνικά και κοινοτικά όργανα. Μη τή¬ 
ρηση των σχετικών όρων και υποχρεώσεων καθώς και άρ¬ 
νηση ελέγχου συνεπάγεται μη καταβολή των ενισχύσεων ή 
επιχορηγήσεων και τυχόν καταβληθέντα ποσά επιστρέφο- 
νται ως αχρεωστήτως καταβληθέντα, σύμφωνα με τις δια¬ 
τάξεις του Κώδικα Είσπραξης Δημοσίων Εσόδων (ΚΕΔΕ). 

3. Για την υλοποίηση όλων των δράσεων του προγράμ¬ 
ματος, εγκρίνεται σύμφωνα με την απόφαση Ε(2002) 
2675 τελικό / 17.7.2002 της Ευρωπαϊκής Επιτροπής, συ¬ 
νολική δαπάνη μέχρι 4.695.524 Ευρώ. Το 50% της δαπά¬ 
νης που θα προκύψει από την εφαρμογή των προγραμ¬ 
μάτων για την βελτίωση της παραγωγής, εμπορίας μελι¬ 
ού 2003 θα βαρύνει τον ΚΑ 5521 του ΕΛΕΓΕΠ. 

Το υπόλοιπο 50% της δαπάνης που θα προκύψει από 
την εφαρμογή του προγράμματος και μέχρι του ποσού 
των 2.347.726 Ευρώ θα βαρύνει τον προϋπολογισμό του 
Υπ, Γεωργίας και θα καλυφθεί από τον ΚΑΕ5423Φ.29/110. 

4. Μεταφορά ποσού από ενέργεια σε ενέργεια μπορεί 
να γίνει σε ποσοστό μέχρι 10%. 

5. Με αποφάσειςτου Υπουργού Γεωργίας καθορίζονται 
οι λεπτομέρειες εφαρμογής, επιλέγονται οι δικαιούχοι, 
καθορίζεται η κατανομή και ανακατανομή του ποσού της 
ενίσχυσης ή επιχορήγησης μεταξύ των φορέων εκτέλε¬ 
σης κάθε δράσης, οι όροι και προϋποθέσεις για τη χορή¬ 
γηση των ενισχύσεων, τα απαιτού μένα δικαιολογητικά για 
την πληρωμή των δράσεων και γενικά κάθε αναγκαίο μέ¬ 
τρο για την υλοποίηση του παρόντος προγράμματος. 

Η παρούσα απόφαση έχει ισχύ από 1.9.2002 μέχρι 
31.8.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΦΛΩΡΙΔΗΣ Γ. ΔΡΥΣ 




17752 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 57687 (3) 

Κανονισμός λειτουργίας του Ταμείου Στήριξης Ελλήνων 
Καλλιτεχνών Άσματος και Χορού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1558/85 «Κυβέρνηση και Κυβερνητικά Όργανα». 

3. Τις διατάξεις του άρθρου 2 του Ν. 2435/96 «Για την 
επέκταση των τιμητικών συντάξεων και άλλες διατάξεις» 
(ΦΕΚΑ189). 

4. Τις διατάξεις του άρθρου 3 παρ. 3 του Ν. 2557/97 «Θε¬ 
σμοί, μέτρα και δράσεις πολιτιστικής ανάπτυξης» (ΦΕΚ Α 
271). 

5. Την 2662/1997 κοινή απόφαση των Υπουργών Οικο¬ 
νομικών και Πολιτισμού «Σύσταση Ταμείου Στήριξης Ελ¬ 
λήνων Καλλιτεχνών Άσματος και Χορού» (ΦΕΚ Β 24), 
όπως τροποποιήθηκε με την 15449/98 κοινή απόφαση 
των Υπουργών Οικονομικών και Πολιτισμού (ΦΕΚ Β 367). 

6. Την 15644/2002 απόφαση του Υπουργού Πολιτισμού 
«Διορισμός μελών της Διοικούσας Επιτροπής του Ταμεί¬ 
ου Στήριξης Ελλήνων Άσματος και Χορού» (ΦΕΚ Β 371). 

7. Το από 10.7.2002 πρακτικό συνεδρίασης της Διοι- 
κούσας Επιτροπής του Ταμείου Στήριξης Ελλήνων Καλλι¬ 
τεχνών Άσματος και Χορού, κατά την οποία εκδόθηκε ο 
Κανονισμός Λειτουργίας του Ταμείου Στήριξης Ελλήνων 
Καλλιτεχνών Άσματος και Χορού. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τον Κανονισμό Λειτουργίας του Ταμείου 
Στήριξης Ελλήνων Καλλιτεχνών Άσματος και Χορού που 
εκδόθηκε με απόφαση της Διοικούσας Επιτροπής του Τα¬ 
μείου Στήριξης Ελλήνων Καλλιτεχνών Άσματος και Χο¬ 
ρού, η οποία ελήφθη στην από 10 Ιουλίου 2002 συνεδρία¬ 
σή της και ο οποίος έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΤΑΜΕΙΟΥ ΣΤΗΡΙΞΗΣ 
ΕΛΛΗΝΩΝ ΚΑΛΛΙΤΕΧΝΩΝ ΑΣΜΑΤΟΣ ΚΑΙ ΧΟΡΟΥ 

Άρθρο 1 

Διοικούσα Επιτροπή Αρμοδιότητες 

1. Το Ταμείο Στήριξης Ελλήνων Καλλιτεχνών Άσματος 
και Χορού διοικείται από επταμελή Διοικούσα Επιτροπή, 
η οποία διαχειρίζεται τους πόρους του Ταμείου, αποφα¬ 
σίζει για την συνδρομή των προϋποθέσεων εγγραφής στο 
μητρώο δικαιούχων, καθώς και για το ύψος της χορηγίας 
τακτικής και έκτακτης. 

2. Ο Πρόεδρος εκπροσωπείτο Ταμείο Στήριξης Ελλή¬ 
νων Καλλιτεχνών Άσματος και Χορού ενώπιον τρίτων και 
ενώπιον κάθε Δικαστικής, Διοικητικής ή άλλης Αρχής. 

3. Η Διοικούσα Επιτροπή βρίσκεται σε απαρτία όταν είναι 
παρόντα περισσότερα από τα απάντα μέλη της και αποφα¬ 
σίζει με απόλυτη πλειοψηφία των παρόντων μελών. Σε πε¬ 
ρίπτωση ισοψηφίας υπερισχύει η ψήφος του Προέδρου. 

4. Η Διοικούσα Επιτροπή συνεδριάζει τακτικά μία φορά 
το μήνα και έκτακτα όποτε κριθεί αναγκαίο, μετά από πρό¬ 
σκληση του Προέδρου και τούτου κωλυομένου του Αντι¬ 
προέδρου, ή μετά από έγγραφη αίτηση τριών μελών της 
προς τον Πρόεδρο ή τον Αντιπρόεδρο, που τον αναπλη¬ 
ρώνει, οπότε αυτός είναι υποχρεωμένος να την συγκαλέ- 
σει. Κατά την συνεδρίαση αυτή πρέπει να είναι παρόντα 


όλα τα αϊτούντα μέλη, άλλως η συνεδρίαση ματαιώνεται 
αυτοδικαίως. 

5. Η πρόσκληση η οποία απευθύνεται στα μέλη της Δι- 
οικούσας Επιτροπής, αναφέρει την ημέρα και την ώρα 
της συνεδρίασης, καθώς και τα θέματα ημερήσιας διάτα¬ 
ξης, γνωστοποιείται δε σ’ αυτά με κάθε πρόσφορο μέσον, 
τουλάχιστον δύο ημέρες πριν την συνεδρίαση. 

6. Την ημερήσια διάταξη καταρτίζει ο Πρόεδρος. Με 
πρόταση τριών μελώντης Διοικούσας Επιτροπής, που κα¬ 
τατίθεται κατά την έναρξη της συνεδρίασης, μπορεί να 
συμπεριληφθεί θέμα στην ημερήσια διάταξη. 

7. Ο Πρόεδρος κηρύσσει την έναρξη της συνεδρίασης, 
διευθύνει τις συνεδριάσεις, εισηγείται στη Διοικούσα Επι¬ 
τροπή όλα τα θέματα τα οποία αναπτύσσει ενώπιον της 
και μεριμνά για τη τήρηση του Κανονισμού Λειτουργίας. 

8. Οι συνεδριάσεις της Διοικούσας Επιτροπής δεν είναι 
δημόσιες, εκτός εάν η ίδια αποφασίσει διαφορετικά. 

9. Αν μέλη της Διοικούσας Επιτροπής δεν μετέχουν κατ’ 
εξακολούθηση στις συνεδριάσεις της, κατά τρόπον ώστε 
να μην επιτυγχάνεται νόμιμη απαρτία, εκπίπτουν και αντι¬ 
καθίστανται με απόφαση του Υπουργού Πολιτισμού, που 
εκδίδεται μετά από γνώμη της Διοικούσας Επιτροπής και 
δημοσιεύεται στην Εφημερίδα της Κυβερνήσεως. 

10. Οι αποφάσεις γιατην χορήγηση τακτικής ή έκτακτης 
επιχορήγησης λαμβάνονται με ονομαστική ψηφοφορία 
των μελών της Διοικούσας Επιτροπής. 

11. Για τις συζητήσεις και τις αποφάσεις τηρούνται συ¬ 
νοπτικά πρακτικά στο Βιβλίο Πρακτικών Συνεδριάσεων 
της Διοικούσας Επιτροπής, που υπογράφονται από τους 
παρόντες στη συνεδρίαση, και σε κάθε περίπτωση από 
τον Πρόεδρο ή τον Αντιπρόεδρο, οσάκις ασκεί καθήκοντα 
Προέδρου. Τα αντίγραφα ή αποσπάσματα των Πρακτι¬ 
κών υπογράφονται από τον Πρόεδρο ή τον Αντιπρόεδρο. 

12. Η Διοικούσα Επιτροπή δύναται να αναθέτει με από¬ 
φασή της σε οιοδήποτε από τα μέλη της ειδικά καθήκοντα 
σχετικά με τις αρμοδιότητέςτης. Δύναται επίσης με από¬ 
φασή της να συνάπτει συμβάσεις έργου ή παροχής υπη¬ 
ρεσιών, με οιονδήποτε, του οποίου τις γνώσεις κρίνει 
απαραίτητο ότι έχει ανάγκη γιατην διεκπεραίωση του έρ¬ 
γου της. Τέτοιες υπηρεσίες, καθώς επίσης νομικές ή δι¬ 
κηγορικές υπηρεσίες δύναται να ανατίθενται με απόφαση 
της Διοικούσας Επιτροπής σε μέλη της ή μη. Οι αμοιβές 
γι’ αυτού του είδους της υπηρεσίες καταβάλλονται από 
τους πόρους του Ταμείου Στήριξης Ελλήνων Καλλιτε¬ 
χνών Άσματος και Χορού. 

Άρθρο 2 

Αμοιβή Μελών Διοικούσας Επιτροπής 

Σύμφωνα με το τελευταίο εδάφιο της παραγράφου 3 
του άρθρου 3 του Ν. 2557/97, με κοινή απόφαση των 
Υπουργών Οικονομικών και Πολιτισμού καθορίζεται η 
αμοιβή των μελών της Διοικούσας Επιτροπής. 

Άρθρο 3 

Οργανικές Μονάδες 

Στο Ταμείο Στήριξης Ελλήνων Καλλιτεχνών Άσματος 
και Χορού συνιστώνται καιλειτουργούν οι εξής οργανικές 
μονάδες: 

1. Γραμματεία που απασχολείται με την γραμματειακή 
και την εν γένει διοικητική υποστήριξη του Ταμείου. 

2. Λογιστήριο που ασχολείται με τη διαχείριση των οι¬ 
κονομικών του Ταμείου (προϋπολογισμός, χρηματοοικο¬ 
νομικά, λογιστικές μελέτες, τήρηση αποθεματικού, εί- 

σπραξη πόρων του Ταμείου), τη διανομή των χρηματικών 
πόρων στους δικαιούχους και οποιαδήποτε άλλη εργασία 
συναφή με το αντικείμενο του Λογιστηρίου. 

Άρθρο 4 

Ταμίας 

Η Διοικούσα Επιτροπή εκλέγει εκ των μελών της Ταμία. 
Ο Ταμίας εισπράττει όλες τις προσόδους του Ταμείου 
Στήριξης Ελλήνων Καλλιτεχνών Άσματος και Χορού εκδί- 
δοντας ειδικές διπλότυπες αποδείξεις, τις οποίες καταθέ¬ 
τει στον ειδικό έντοκο Τραπεζικό λογαριασμό, που τηρείται 
στην Εθνική Τράπεζα της Ελλάδος με τίτλο «Λογαριασμός 
Στήριξης Ελλήνων Καλλιτεχνών Άσματος και Χορού». 

Ενεργεί τις πληρωμές και αναλήψεις των καταθέσεων 
με εντάλματα πληρωμής, που υπογράφονται από τον ίδιο 
και τον Πρόεδρο. 

Τηρεί βιβλίο ταμείου, όπου καταχωρεί τις εκάστοτε 
πραγματοποιούμενες εισπράξεις και δαπάνες, έτσι ώστε 
να γίνεται αμέσως αντιληπτή στον καθένα η κίνηση του 
ταμείου. 

Κρατά από τα χρήματα του ταμείου για την πληρωμή 
των εξόδων κάθε μηνάς ποσό, που ορίζεται ανάλογα με 
τις ανάγκες, με απόφαση της Διοικούσας Επιτροπής και 
είναι ο ίδιος προσωπικά υπεύθυνος για κάθε απώλεια 
αποδείξεων που δικαιολογούν τα έξοδα. 

Υποβάλλει στην Διοικούσα Επιτροπή λεπτομερή λογο¬ 
δοσία όποτε του ζητηθεί. Αν απουσιάζει ή κωλύεται τον 
αναπληρώνει άλλο μέλος της Διοικούσας Επιτροπής, που 
ορίζεται με απόφασή της. 

Άρθρο 5 

Τηρούμενα Βιβλία 

Στο Ταμείο Στήριξης Ελλήνων Καλλιτεχνών Άσματος 
και Χορού τηρούνται τα εξής βιβλία: 
α) Μητρώο επιχορηγούμενων 
β) Πρακτικών συνεδριάσεων Διοικούσας Επιτροπής 
γ) Εσόδων - Εξόδων 
δ) Περιουσίας, και 

κάθε βιβλίο που κρίνει σκόπιμο η Διοικούσα Επιτροπή. 

Άρθρο 6 

Δικαιούχοι Επιχορήγησης - Διαδικασία 

1. Για κάθε δικαιούχο τακτικής ή έκτακτης επιχορήγη¬ 
σης τηρείται σχετικός φάκελος με όλα τα απαραίτητα έγ¬ 
γραφα βάσει των οποίων αποφασίστηκε η επιχορήγηση. 

2. Η καταβολή στους δικαιούχους των εγκεκριμένων τα¬ 
κτικών ή έκτακτων επιχορηγήσεων και για όσο χρονικό 
διάστημα προβλέπει η απόφαση επιχορήγησης, γίνεται 
μέσω τραπεζικών λογαριασμών με τη διαδικασία του άρ¬ 
θρου 4 της παρούσης. 

3. Κάθε ενδιαφερόμενος που υποβάλλει αίτηση για επι¬ 
χορήγηση - σύμφωνα με την ισχύουσα 2062/1997 κοινή 
υπουργική απόφαση των Υπουργών Οικονομικών και Πο¬ 
λιτισμού, περί Σύστασης Ταμείου Στήριξης Ελλήνων Καλ¬ 
λιτεχνών Άσματος και Χορού, που προβλέπει την σχετική 
διαδικασία - αναγράφει στην αίτησή του και αριθμό τρα¬ 
πεζικού λογαριασμού, Τράπεζας που λειτουργεί στα όρια 
του Δήμου Αθηναίων, και στον οποίο δηλώνει ότι θέλει να 
κατατίθενται, σε περίπτωση εγκρίσεως της αίτησής του, 
τα ποσά ή το ποσό της επιχορήγησης. 

4. Στοντραπεζικό λογαριασμό κάθε δικαιούχου, κατατί¬ 
θεται κάθε μήνα το ποσό της τακτικής επιχορήγησης που 
έχει καθορισθεί με την σχετική απόφαση επιχορήγησης. 


5. Στις περιπτώσεις έκτακτης επιχορήγησης, στοντρα¬ 
πεζικό λογαριασμό κάθε δικαιούχου κατατίθεται την ημε¬ 
ρομηνία που ορίζεται από την απόφαση επιχορήγησης το 
ποσό της έκτακτης επιχορήγησης, που έχει καθορισθεί 
με την ίδια απόφαση. 

6. Για την κατάθεση στους τραπεζικούς λογαριασμούς 
των δικαιούχων των ποσών των εγκεκριμένων τακτικών 
και έκτακτων επιχορηγήσεων, δίδεται έγγραφη εντολή 
στην Τ ράπεζα στην οποία τηρείται ο τραπεζικός λογαρια¬ 
σμός του Ταμείου. Την εντολή προς την Τράπεζα υπο¬ 
γράφουν ο Πρόεδρος και ο Ταμίας. 

Άρθρο 7 

Σφραγίδα Ταμείου 

Η σφραγίδα του Ταμείου Στήριξης Ελλήνων Καλλιτεχνών 
Άσματος και Χορού είναι στρογγυλή και φέρει κυκλικά τον 
τίτλο: «ΤΑΜΕΙΟ ΣΤΗΡΙΞΗΣ ΕΛΛΗΝΩΝ ΚΑΛΛΙΤΕΧΝΩΝ 
ΑΣΜΑΤΟΣ ΚΑΙ ΧΟΡΟΥ με κεφαλαία γράμματα. Στο κέντρο 
της έχει γραμμική παράσταση που απεικονίζει χορευτική κί¬ 
νηση και τα κεφαλαία γράμματα «ΤΑ.ΣΤ.Ε.Κ.Α.Χ.». 

Άρθρο 8 

Τροποποίηση Κανονισμού 

Με απόφαση της Διοικούσας Επιτροπής, η οποία εγκρί- 
νεται από τον Υπουργό Πολιτισμού και δημοσιεύεται στην 
Εφημερίδα της Κυβερνήσεως, μπορεί να αναθεωρηθούν 
μέρη ή το σύνολο του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/52919 (4) 

Έγκριση μεταστέγασης παρ/τος του Ωδείου «ΦΙΛΙΠΠΟΣ 
ΝΑΚΑΣ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. ΤηνΥΠ.ΠΟ/ΓΝΟΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, Γεν. 
Διευθυντές, Προϊσταμένους Δ/νσεων, Τμημάτων, Γρα¬ 
φείων, της Κ.Υ. τουΥΠ.ΠΟ» (ΦΕΚ987/Β/28.11.91). 

6. Την ΥΠ.ΠΟ/ΚΑΤΕΧΝ/Δ/40597/18.8.97 απόφαση «Χο¬ 
ρήγηση άδειας ίδρυσης και λειτουργίας παρ/τος, στο 
Ωδείο “ΦΙΛΙΠΠΟΣ ΝΑΚΑΣ”», (ΦΕΚ804/Β/8.9.97). 

7. Το από 9.9.2002 πρακτικό αυτοψίας της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Ιω- 
αννίνων. 

8. Την από 21.11.2001 αίτηση με τα συνημμένα δικαιο- 
λογητικά, αποφασίζουμε: 

Εγκρίνουμε τη μεταστέγαση του παρ/τος του Ωδείου 
«ΦΙΛΙΠΠΟΣ ΝΑΚΑΣ» στο κτίριο επί των οδών Μιχαήλ Αγ¬ 
γέλου 29 και Χαριλάου Τρικούπη, στα Ιωάννινα, κατόπιν 
αιτήσεως του Ωδείου «ΦΙΛΙΠΠΟΣ ΝΑΚΑΣ». 

Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. 113891 (5) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Κορίνθου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997, 

β) του άρθρου 25 παρ. 3περ.ατου Ν. 2812/2000 (Α'67), 

γ) του άρθρου 29Ατου Ν. 1558/1985 (ΑΊ37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 320/28.6.2002 έγγραφο του Πρωτοδικείου Κορίν¬ 
θου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του (Κανονισμού Εσωτερικής Υπηρεσίας 
του Πρωτοδικείου Κορίνθου, όπως διαμορφώθηκε με την 
372002 απόφαση της Ολομέλειαςτου Δικαστηρίου αυτού 
και η οποία έχει ως εξής: 

Για τους λόγους αυτούς: 

Αποφαίνεται ομόφωνα όπως τροποποιηθεί ο κανονι¬ 
σμός εσωτερικής υπηρεσίας του Πρωτοδικείου Κορίν¬ 
θου, αναφορικά μετηνημέρακαιώραεκδίκασηςτων υπο¬ 
θέσεων Μονομελούς Πρωτοδικείου τακτικής διαδικα¬ 
σίας, εκούσιας δικαιοδοσίας και απαλλοτριώσεων, και 
ορισθεί όπως οι υποθέσεις αυτές εκδικάζονται καθ’ ημέ¬ 
ρα Τετάρτη της πρώτης καιτρίτης εβδομάδος κάθε μήνα, 
ημέρες (δικάσιμους) κατά τις οποίες εκδικάζονται και οι 
υποθέσεις ειδικών διαδικασιών. Ορίζει ώρα έναρξης των 
συνεδριάσεων του Μονομελούς Πρωτοδικείου την 09.00 
πρωινή. 


Κρίθηκε, αποφασίσθηκε και δημοσιεύθηκε στις 5 Απρι¬ 
λίου 2002. 

Οι Πρόεδροι Οι Δικαστές 

ΠΑΝΑΓΙΩΤΗΣ ΚΟΥΚΛΗΣ ΕΥΦΡΟΣΥΝΗ ΣΩΖ0Π0ΥΛ0Υ 

ΚΩΝΣΤΑΝΤΙΝΑ ΜΑΥΡΙΚΟΠΟΥΛΟΥ ΛΕΩΝΙΔΑΣ ΤΣΙΓΚΡΗΣ 
ΓΕΩΡΓΙΑ ΡΗΓΑ ΖΩΗ ΚΑΡΑΧΑΛΙΟΥ 

ΒΑΪΑΖΑΡΧΑΝΗ 
ΒΙΚΤΩΡΙΑ ΚΑΤΣΑΠΗ 
ΝΙΚΟΛΑΟΣ ΚΟΥΤΡΟΥΜΠΑΣ 
ΜΑΡΙΑ ΠΑΠΑΪΩΑΝΝΟΥ 
ΒΑΣΙΛΕΙΟΣ ΠΟΡΤΟΚΑΛΛΗΣ 
ΑΓΓΕΛΙΚΗ ΜΑΚΡΥΓΕΩΡΓΙΟΥ 
ΚΥΡΙΑΚΗ ΓΑΛΛΙΟΥ 
ΓΕΩΡΓΙΑ ΒΡΕΤΤΟΥ 
Η Γραμματέας 
ΕΛΕΝΗ ΚΙΟΥΣΙΖΟΓΛΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 121004 (6) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Μεσολογγίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997, 

β) του άρθρου 25παρ. 3περ. ατού Ν. 2812/2000 (Α'67), 

γ) του άρθρου 29Ατου Ν. 1558/1985 (Α' 137) όπωςπροσε- 
τέθηκεμετο άρθρο 27 του Ν. 2081/1992 (Α' 154) και τροπο¬ 
ποιήθηκαν με το άρθρο 1 παρ. 2ατου Ν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 512/27.6.2002 έγγραφο του Πρωτοδικείου Μεσο¬ 
λογγίου, αποφασίζουμε: 

Τη δημοσίευση στην Εφημερίδα της Κυβερνήσως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Μεσολογγίου, όπως διαμορφώθηκε με 
την 13/2002 απόφαση της Ολομέλειας του Δικαστηρίου 
αυτού και η οποία έχει ως εξής: 

Για τους λόγους αυτούς: 

Α. Ορίζεται ως χρόνος ενάρξεως της συνεδρίασης του 
Πολυμελούς Πρωτοδικείου Μεσολογγίου η 9η πρωινή και 
η πρώτη Πέμπτη εκάστου μηνάς. 

Β. Ο αριθμός των πολιτικών υποθέσεων αρμοδιότητος 
Πολυμελούς Πρωτοδικείου που θα προσδιορίζονται θα 
ανέρχεται σε είκοσι πέντε (25), εκ των οποίων μόνο οι έξι 
(6) θα αφορούν υποθέσεις Πολυμελούς, που απαιτούν 
εξέταση μαρτύρων στο ακροατήριο, ενώ οι υπόλοιπες δέ¬ 
κα εννέα (19) θα αφορούν άλλης φύσεως υποθέσεις. Ση- 
μειωτέον ότι στις έξι (6) αυτές υποθέσεις δεν διαλαμβά¬ 
νονται υποθέσεις διαζυγίων 4ετούς διαστάσεως. 

Γ. Η ημέρα συνεδριάσεως εκδικάσεως υποθέσεων αρ- 
μοδιότητος« Μονομελούς Τακτικής διαδικασίας, ορίζεται 
η δεύτερη Πέμπτη εκάστου μηνάς και η ημέρα συνεδριά- 
σεως εκδικάσεως υποθέσεων αρμοδιότητος Μονομε¬ 
λούς Ειδικής διαδικασίας, ορίζεται η τρίτη Πέμπτη εκά¬ 
στου μηνάς. 

Σε περίπτωση που συμπίπτουν οι Πέμπτες αυτές με αρ¬ 
γίες ή διακοπές εορτών τότε οι δικάσιμοι αυτές θεωρού¬ 
νται, ως μη υπολογιζόμενες και θα μετατίθενται σε αντί¬ 
στοιχη Πέμπτη του επομένου μηνάς. Η ισχύς της παρού¬ 
σας Ολομέλειας αρχίζει από την επικύρωση της από τον 
Υπουργό Δικαιοσύνης. 

Κρίθηκε, αποφασίσθηκε και δημοσιεύθηκε στο Μεσο¬ 
λόγγι στις 26 Ιουνίου 2002. 

0 Πρόεδρος Οι Δικαστές 

ΙΩΑΝΝΗΣ ΠΑΠΑΪΩΑΝΝΙΔΗΣ Ν. ΣΚΙΑΔΑΣ 

ΟΛΓΑ ΑΡΣΛΑΝΟΓ ΛΟΥ 
ΧΡΥΣΟΥΛΑ ΜΑΝΕΤΑ 
ΔΗΜΗΤΡΑ ΚΕΧΑΓΙΑ 
Η Γραμματέας 
ΕΛΕΥΘΕΡΙΑ ΣΠΑΝΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 123736 (7) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Μυτιλήνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997, 

β) του άρθρου 25παρ. 3περ. ατού Ν. 2812/2000 (Α'67), 

γ) του άρθρου 29Ατου Ν.1 558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2α του Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 458/7.12.2001 έγγραφο του Πρωτοδικείου Μυτι¬ 
λήνης. 

4. Το 18/9.7.2002 έγγραφο του Εφετείου Αιγαίου, απο¬ 
φασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Μυτιλήνης, όπως διαμορφώθηκε με 
την 51/2002 απόφαση της Ολομέλειας του Εφετείου Αι¬ 
γαίου μετά από παραπομπή σ’ αυτήν από τον Υπουργό Δι¬ 
καιοσύνης της 7/2001 απόφασης της Ολομέλειας του 
Πρωτοδικείου Μυτιλήνης την οποία και τροποποιεί εν μέ- 
ρει ως προς τον αριθμό των συνεδριάσεων του Μεταβατι¬ 
κού Πολυμελούς και Μονομελούς Πρωτοδικείου Μυτιλή¬ 


νης, καθώς και του Μεταβατικού Πλημμελειοδικείου Μυ¬ 
τιλήνης στην έδρα του Ειρηνοδικείου Μύρινας Λήμνου και 
ορίζει τον αριθμό των συνεδριάσεων αυτών σε πέντε (5) 
για κάθε δικαστικό έτος. Κατά τα άλλα ισχύει η 7/2001 
απόφαση της Ολομέλειας του Πρωτοδικείου Μυτιλήνης 
και η οποία έχει ως εξής: 

Β) Ορίζει σε πέντε (5) για κάθε δικαστικό έτος τον αριθ¬ 
μό των συνεδριάσεων του Μεταβατικού Πολυμελούς και 
Μονομελούς Πρωτοδικείου Μυτιλήνης καθώς και του με¬ 
ταβατικού Πλημμελειοδικείου Μυτιλήνης στην έδρα του 
Ειρηνοδικείου Μύρινας Λήμνου. Ο αριθμόςτων υποθέσε¬ 
ων που θα προσδιορίζονται στη δικάσιμο ημέρα του με¬ 
ταβατικού Πολυμελούς Πρωτοδικείου στην έδρα του Ει¬ 
ρηνοδικείου Μύρινας Λήμνου, ορίζεται κατ’ανώτατο όριο 
σε δώδεκα (12), στις οποίες περιλαμβάνονται και οι μετ’α- 
ναβολήν υποθέσεις. Από τον αριθμό αυτό υποθέσεων θα 
προσδιορίζονται κατ’ανώτατο όριο μέχρι έξι (6) υποθέ¬ 
σεις στις οποίες εφαρμόζεται η διάταξη του άρθρου 270 
Κ.Πολ.Δ., (με εξέταση μαρτύρων) και στις οποίες συμπε- 
ριλαμβάνονται και οι μετ’ αναβολήν υποθέσεις. Στις 
προσδιοριζόμενες υποθέσεις πέραν του αριθμού έξι (6) 
και μέχριτου αριθμού δώδεκα (12) περιλαμβάνονται όλες 
οι υπόλοιπες υποθέσεις, (διαζύγια τετραετούς διάστα¬ 
σης, εφέσεις κατ’ αποφάσεων Ειρηνοδικείου, υποθέσεις 
οι οποίες φέρονται προς μετ’απόδειξη συζήτηση). Το με¬ 
ταβατικό Πολυμελές Πρωτοδικείο συνεδριάζει στη δικά¬ 
σιμο ημέρα αυτού με ώρα έναρξης την 17.00 μ.μ. 

Αποφασίστηκε και δημοσιεύθηκε στη Μυτιλήνη στις 5 
Δεκεμβρίου 2001. 

Η Πρόεδρος Οι Δικαστές 

ΜΑΡΙΑ ΜΠΑΛΑΣΚΑ ΑΝΝΑΦΩΤΟΠΟΥΛΟΥ 

ΚΩΝ/ΝΟΣ ΜΑΚΡΗΣ 
ΓΕΩΡΓΙΟΣ ΜΙΧΑΛΟΠΟΥΛΟΣ 
ΠΑΝΑΓΙΩΤΑ ΜΙΧΑΗΛ 
ΟΛΥΜΠΙΑ ΚΟΡΕΑ 
ΠΗΓΗ Τ0Ν0ΛΙ0Υ 
0 Γ ραμματέας 
ΣΤΡΑΤΗΣ ΓΟΥΔΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

( 8 ) 

Ανάκληση των 285/16.3.2001 και 1788/18.7.2001 αποφά¬ 
σεων του Γεν. Γραμμ. Περιφέρειας Κεντρ. Μακεδο¬ 
νίας για απόκτηση της Ελληνικής ιθαγένειας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την 5450/20.8.2002 απόφαση του Γ ενικού Γ ραμμα- 
τέα Περιφέρειας Κεντρικής Μακεδονίας ανακαλούνται η 
285/16.3.2001 απόφαση με την οποία έγινε αποδεκτή η αί¬ 
τηση του Ζαφίρωφ Έντισοντου Πάβελγια απόκτηση της 
Ελληνικής ιθαγένειας (ΦΕΚ 518/Β/2001) και η 1788/ 
18.7.2001 όμοια, με την οποία ο ανωτέρω απέκτησε την 
Ελληνική ιθαγένεια από 26.6.2001 ημεροχρονολογία Ορ- 
κομωσίας του ως Έλληνα Πολίτη σύμφωνα με τις διατά¬ 
ξεις του άρθρου 1 Ν. 2790/200 όπως αυτές τροπποιήθη- 
καν, με το άρθρο 76 του Ν. 2910/2001 επειδή διαπιστώ- 

θηκε ότι ο ανωτέρω απέκτησε την Ελληνική ιθαγένεια από 
γεννήσεως σύμφωνα με τις διατάτξεις του άρθρ. Ιεδ. γ' 
του Κ.Ε.Ι, επειδή γεννήθηκε από Ελληνίδα μητέρα, τη Ζα- 
φειρίδου Σοφία, η οποία είναι γραμμένη στα Δημοτολόγια 
του Δήμου Μενεμένης Ν. Θεσ/νίκης και στην 6504/2 οικο¬ 
γενειακή μερίδα. 

Ο Γενικός Γραμματέας Περιφέρειας κ.α.α. 

Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο ΦΕΚ 1032/Β/7.8.2002, όπου δημοσιεύθηκε η 
14474/23.7.2002 απόφαση της Δ/σήςΤ.Α.&«Δ/σής Ν. Κα¬ 
βάλάς, γίνεται η εξής διόρθωση στην παρ. 1.2 και 3: 

1. Από το λανθασμένο «... το ποσό των οκτώ χιλιάδων τε- 
τρακοσίων επτά € και ογδόντα οκτώ λεπτών (8.497,88)» 
στο σωστό «...το ποσό εξ χιλιάδων οκτακόσιων εξήντα 
τριών € και εξήντα επτά λεπτών (6.863,67). 

2. Από το λανθασμένο «...προσαυξάνεται κατά χίλια πε¬ 
ντακόσια εξήντα τρία € και εβδομήντα δύο λεπτά 


(1563.72)», στο σωστό «...κατά χίλια διακόσια εξήντα τρία 

€ (1.263,00).και για κάθε έτος πέραν του τριακο- 

στού (30ου) «...κατά επτακόσια εξήντα πέντε € και εβδο¬ 
μήντα οκτώ λεπτά (765.78) αντί των εννιακοσίων σαράντα 
οκτώ € και δέκα λεπτών (948,10)». 

3. Από το λανθασμένο «Το ανώτατο όριο της εφάπαξ 
αποζημίωσης δεν δύναται να υπερβαίνει το ποσό των σα¬ 
ράντα τεσσάρων χιλιάδων πεντακοσίων δώδεκα € και 
ογδόντα λεπτών (44.512.80)» στο σωστό «....το ποσό των 
τριάντα πέντε χιλιάδων εννιακοσίων πενήντα δύο € και 
πενήντα επτά λεπτών (35.952,57)». 

(Από την Περιφ. Ανατ. Μακεδονίας - Θράκης) 


( 10 ) 

Στο ΦΕΚ 473/20.6.1996 (τ.Β') που δημοσιεύθηκε η 
39/96 απόφαση του Νομαρχιακού Συμβουλίου Ευρυτα¬ 
νίας, διορθώνεται στη σελίδα 5087, άρθρο 11, παράγρα¬ 
φος 8, εδάφιο 1, το εσφαλμένο «στο Τμήμα Δημόσιας Υγι¬ 
εινής προΐσταται υπάλληλος του κλάδου ΤΕ Εποπτών ή 
Επισκεπτριών Υγείας.», στο σωστό: «Στο Τμήμα Δημόσιας 
Υγιεινής προΐσταται υπάλληλος του κλάδου ΤΕ Επο¬ 
πτών/τριών Δημόσιας Υγείας». 

(Από τη Νομαρχιακή Αυτ/ση Ευρυτανίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







